‘Gee OG meer mag’ vra ANC-LP | Maroela Media
‘Gee OG meer mag’ vra ANC-LP
Kimi Makwetu, die ouditeur-generaal. Foto: Flickr/GovernmentZA
ŉ Senior ANC-LP het versoek dat die ouditeur-generaal (OG) se magte uitgebrei word.
Kimi Makwetu, die OG, het Woensdag sy jaarverslag bekend gemaak en gesê onreëlmatige uitgawes het tot R46,36 miljard gestyg in die afgelope boekjaar.
“Die hoofrede vir die toename van onreëlmatige uitgawes is steeds die nienakoming van wetgewing oor verskaffingskettingbestuur. Indien ŉ departement dus nie hieraan voldoen nie en ŉ daadwerklike poging aangewend is om dienste of goedere te bekom, het hulle steeds nie aan wetgewing voldoen nie.”
Volgens Makwetu was die Passasierspooragentskap (Prasa) die grootste sondebok, met R13,9 miljard van belastingbetalers se geld wat onreëlmatig bestee is. Die departement van water en sanitasie is nog een van die sondebokke.
Vincent Smith, ANC-LP en voorsitter van die parlement se staande komitee oor die OG, sê baie van die OG se aanbevelings word nie geïmplementeer nie. “Die OG maak tans net aanbevelings en jaar na jaar word dieselfde kwessies uitgelig. Miskien moet ons na die OG kyk in die lig van ander hoofstuk 9-instellings, wie se aanbevelings sterkter is en waar daar nie net besluit kan word of dit geïmplementeer word al dan nie.”
Smith meen daar moet gevolge wees. “Anders gaan ons net aanhou om ŉ probleem te hê.”
Die OG het bevind daar was ŉ verbetering in die ouditverslae van sowel nasionale en provinsiale departemente, maar dat daar steeds rede tot kommer is. Die meeste van die departemente se ouditverslae was egter onveranderd, terwyl nege departemente en 39 openbare staatsinstellings skoon oudits ontvang het.
Staatsgetuie in Panayiotou-moordsaak ‘vyandig’ verklaar
‘Rassistiese’ generaal by MRK aangekla
Meer mag meer planne en en en niks werk nie ….
Die’ miljarde het in bankrekeninge in verdwyn. Hoekom soek hulle dit nie? Jaar na jaar gooi hulle net hande in die lug. Die skelms weet dit.
Hoekom is daar nie meganismes in plek om hierdie “oorbesteding” te verhoed in plaas van agterna te loop soek nie? Hoe moeilik kan dit tog wees? Elke department het tog ‘n begroting en ‘n finansiële bestuurder….die oomblik wat die begroting oorskry word, word alle uitbetalings eenvoudig gestaak. Hoe anders gaan hierdie mense leer om met “ander mense se geld” te werk?